Diari Oficial de la Generalitat Valenciana


Sumari del DOGV 6947, del 21-01-2013 (2013/292)

RESOLUCIÓ de 20 de desembre de 2012, de la Conselleria d'Educació, Cultura i Esport, per la qual es modifica l'autorització al centre docent estranger British Infant School of Llíria de Llíria.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6947

Data del DOGV
:   21-01-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/292


Data del document
:   20-12-2012

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 20 de desembre de 2012, de la Conselleria d'Educació, Cultura i Esport, per la qual es modifica l'autorització al centre docent estranger British Infant School of Llíria de Llíria. [2013/292]  
L'expedient ha sigut iniciat a instància del representant de l'entitat titular del centre docent amb sistema educatiu estranger a Espanya British Infant School of Llíria, amb número de codi 77564984, de Llíria, per la que sol·licita l'autorització plena per a impartir ensenyances des del Pre-Nursery (2 anys d'edat) fins al curs Year 2 (6-7 anys d'edat) i l'autorització temporal des del curs de Year 3 (7-8 anys d'edat) fins al curs Year 4 (8-9 anys d'edat).  
La titularitat del centre presenta certificacions de data 15 de desembre de 2011, expedida per la representació diplomàtica britànica acreditada a Espanya, British Council, en les que se certifica que, d'acord amb l'informe de la seua inspecció educativa, este centre reunix els requisits de l'article 14 del Reial Decret 806/1993, de 28 de maig, per a una autorització plena per a impartir ensenyances des del Pre-Nursery (2 anys d'edat) fins al curs Year 2 (6-7 anys d'edat) per a 48 escolars, i una autorització temporal, fins al 28 de novembre de 2013, des del curs de Year 3 (7-8 anys d'edat) fins al curs Year 4 (8-9 anys d'edat) per a 24 escolars.  
L'expedient ha sigut tramitat per la Direcció Territorial d'Educació, Formació i Treball i inclou informes favorables de la Unitat Tècnica, respecte a les construccions, i de la Inspecció Educativa, pel que fa a les titulacions del professorat que impartirà ensenyances de llengua i cultura espanyola i de la Comunitat Valenciana.  
  
Vistos la Llei Orgànica 8/1985, de 3 de juliol (BOE 159, 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (BOE 106, 04.05.2006); el Reial Decret 806/1993, de 28 de maig (BOE 23.06.1993) sobre règim de centres estrangers a Espanya, i la resta de legislació que resulta d'aplicació.  
Vista la proposta del director general de Centres i Personal Docent de data 20 de desembre de 2012 i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació ien virtut de la delegació establida en la Resolució de 20 d'abril de 2012, resolc:  
  
  
Primer  
Modificar l'autorització al centre següent, en els termes i condicions que a continuació s'especifiquen:  
Denominació genèrica del centre: Centre privat estranger.  
Denominació específica del centre: British Infant School of Llíria.  
  
Titular: British Infant School of Llíria, Societat Anònima.  
Domicili: C/ Virgen de la Cabeza, núm. 10. Urbanització Montejarque.  
Localitat: Llíria (46572).  
Província: València.  
Codi: 61887544.   
El centre queda configurat de la manera següent:  
Currículum nacional d'Anglaterra i País de Gal·les.  
Autorització plena per a impartir ensenyances des del Pre-Nursery (2 anys d'edat) fins al curs Year 2 (6-7 anys d'edat) per a 48 llocs escolars.  
Autorització temporal, fins al 28 de novembre de 2013, des del curs de Year 3 (7-8 anys d'edat) fins al curs Year 4 (8-9 anys d'edat) per a 24 llocs escolars.  
Alumnat autoritzat: espanyol i estranger.  
  
Segon  
El reconeixement dels estudis cursats s'ajustara al que disposa la normativa reguladora d'homologació i convalidació de títols i estudis estrangers d'educació no universitària segons el que establix l'article octau del Reial Decret 806/1993.   
Tercer  
La present resolució donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
La present resolució tindrà efectes el dia que es publique en Diari Oficial de la Comunitat Valenciana.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú (BOE 285, 27.11.1992) i en els articles 10, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa (BOE 167, 14.07.1998), el present acte posa fi a la via administrativa, podent ser recorregut potestativament en reposició o bé cabrà plantejar de forma directa recurs contenciós-administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport, en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser notificada.  
Per als interessats que no siguen objecte de notificació, els terminis començaran a comptar de l'endemà de ser publicada en el Diari Oficial de la Comunitat Valenciana.  
  
València, 20 de desembre de 2012.- La consellera d'Educació, Cultura i Esport, p. d. (R 20.04.2012, DOCV 6763, 27.04.2012), el secretari autonòmic d'Educació i Formació: Rafael Carbonell Peris.